Baiblo Mi Sanehi A Je Si Himi nɛ́ Mi Wa Sisi - Yehowa Odasefoli Internet Nítsumi He\nADAM kɛ Hawa ná haomi babauu benɛ a je mɛ kpo kɛ je Eden abɔɔ ɔ mi ɔ. E biɔ nɛ a tsu ní wawɛɛ loko a ná niye ní nɛ a ye. Benɛ e sa kaa tsohi nɛ woɔ yiblii nɛ́ ngɔɔ nɛ puɛ ngɛ zugba a nɔ ɔ, mio tsohi kɛ ngahi mohu ji níhi nɛ puɛ kɛ bɔle mɛ. Enɛ ɔ ji nɔ́ nɛ ba Adam kɛ Hawa nɔ benɛ a gbo Mawu tue nɛ́ a pi E huɛmɛ hu ɔ nɛ.\nSe nɔ́ nɛ pa hí kulaa ji kaa, Adam kɛ Hawa bɔni gbomi bɔɔbɔɔ. Mo kai kaa Mawu wo mɛ si kaa ke a ye tso nɛ ngɛ abɔɔ ɔ kpɛti ɔ nɔ yiblii ɔ, a ma gbo. Niinɛ, kɛ je ligbi ɔ nɛ a ye tso yiblii ɔ, a bɔni gbomi bɔɔbɔɔ. E ji kuasia jemi kaa a gbo Mawu tue!\nMawu je Adam kɛ Hawa kɛ je Eden abɔɔ ɔ mi loko a fɔ a bimɛ. Enɛ ɔ tsɔɔ kaa a bimɛ ɔmɛ hu maa bwɔ nɛ a ma gbo.\nKaa Adam kɛ Hawa bu Yehowa tue ɔ, jinɛ a kɛ a bimɛ tsuo ko hi si ngɛ bua jɔmi mi. Mɛ tsuo a ko hi zugba a nɔ ngɛ bua jɔmi mi daa. E ko bɛ kaa nɔ ko maa bwɔ, nɛ́ e nu hiɔ, nɛ e gbo.\nMawu suɔ kaa nihi nɛ hi si ngɛ bua jɔmi mi kɛ ya neneene, nɛ E wo enɛ ɔ he si kaa e maa ba mi kokooko ligbi ko. Pi zugba a tsuo nɔ kɛkɛ pɛ nɛ maa pee fɛu, se nɔ tsuaa nɔ ma ná nɔmlɔtso mi he wami hulɔ. Nɛ nɔ tsuaa nɔ ngɛ zugba a nɔ maa pee e nyɛmi huɛ kpakpa kɛ Mawu hu huɛ.\nSe Hawa pee we Mawu huɛ hu. Lɔɔ heje ɔ, pɔ tɔ lɛ saminya loko e fɔ e bimɛ. E na nɔ́ wawɛɛ. Yehowa tue nɛ e gbo ɔ ngɔ aywilɛho babauu kɛ ba e nɔ. Anɛ o kplɛɛ we nɔ lo?\nAdam kɛ Hawa fɔ binyumuhi kɛ biyihi fuu. A wo a kekle binyumu ɔ biɛ ke Kain. Nɛ a wo bi enyɔne ɔ hu biɛ ke Habel. Mɛni ba a nɔ? Anɛ o le lo?\n1 Mose 3:16-23; 4:1, 2; Kpojemi 21:3, 4.\nMɛni si himi mi Adam kɛ Hawa ya je benɛ a je mɛ kpo kɛ je Eden abɔɔ ɔ mi ɔ?\nMɛni bɔni Adam kɛ Hawa nɔ bami, nɛ mɛni heje?\nMɛni heje Adam kɛ Hawa bimɛ hu maa bwɔ nɛ́ a gbo?\nKaa Adam kɛ Hawa bu Yehowa tue ɔ, jinɛ mɛni si himi a kɛ a bimɛ ko ná?\nHawa tue gbomi ɔ ha e pii ngɛ mɛni blɔ nɔ?\nKɛ a tsɛɛ Adam kɛ Hawa a kekle bimɛ enyɔ ɔmɛ a biɛhi kɛɛ?\nMɛnɔmɛ ji jokuɛwi kpahi nɛ ngɛ foni ɔ mi ɔ?\nKane 1 Mose 3:16-23 kɛ 4:1, 2.\nKɛ zugba a nɛ́ a gbiɛ ɔ ha Adam si himi ba pee kɛɛ? (1 Mose 3:17-19; Rom. 8:20, 22)\nMɛni heje Hawa biɛ nɛ sisi ji “Hɛkalɔ” ɔ, sa saminya a? (1 Mose 3:20)\nBenɛ Adam kɛ Hawa pee yayami po ɔ, mɛni Yehowa pee nɛ́ tsɔɔ kaa e susuɔ a he? (1 Mose 3:7, 21)\nMɛni ji “ní momohi” nɛ o ngɛ blɔ hyɛe kaa a se maa po ɔ?